Document ID: /roh_data/filtered/fineweb-2-filterrobots_roh.jsonl.gz/43887

La Cassa da pensiun dal Grischun ha preschentà per il 2020 in fitg bun resultat. Il rapport da gestiun mussa ina rendita totala da 6,4% sin la facultad da 3,3 milliardas francs. Circa in terz da la facultad è investada en immobiglias
La regiun dal Val dal Rain Grischuna è tar las investiziuns da la Cassa da pensiun dal Grischun, la regiuna che vegn resguardada il pli ferm. Tenor Andrea Seifert il directur da la cassa vegn adina examina l'entir martgà. «La cassa na dastga betg far politica regiunala» e stoppia natiralmain investir tenor rendita. Spierta e dumonda per abitaziuns saja en quella regiun la pli gronda.
Seifert ha dentant er observà cun la crisa da Corona che la dumonda da homeoffice è carschida e quai vegnia er ad influenzar las ponderaziuns da la Cassa da pensiun dal Grischun davart l'investir en immobiglias en autras regiuns. Plans concrets na datti però anc betg.